**Katrine Aalerud** (født 4. desember 1994 i Vestby) er en norsk syklist. Hun sykler for Movistar Team.

Idrettskarriere
---------------

### 2016

Aalerud fikk bronse i fellesstarten under NM i landeveissykling 2016, og Bryne CK vant lagtempoen med henne på laget. Hun deltok i VM i landeveissykling 2017, der hun kom på 39.-plass på fellesstarten. I Internationale Thüringen Rundfahrt der Frauen i juli kom hun på tredjeplass i ungdomsklassen. Hun deltok i Ladies Tour of Norway 2016 og kom der på 13.-plass i ungdomsklassen og 28.-plass totalt. 

Under EM i landevelssykling 2016 kom hun på 21.-plass i temporittet, og kom der på åttendeplass i U23-klassen. Hun fullførte ikke fellesstarten, etter at hun falt og slo seg bevisstløs et kvarter ut i løpet.

### 2017

Under NM i landeveissykling 2017 fikk hun sølv på fellesstarten og bronse på temporittet. 

Hun representerte Norge under VM i landeveissykling 2017. Der deltok hun i fellesstarten, men brøt rittet.

### 2018

Aalerud flyttet før sesongen til danskregistrerte Team Virtu Cycling. Hun fullførte etapperittene Giro d'Italia og Tour de l'Ardeche, med 9.-plass i Ardeche som best. Hun brøt fellesstarten i VM.

### 2019

Aalerud fortsatte med framskutte plasseringer i internasjonale etapperitt, med 7.-plass i firedagersrittet Emakumeen Bira og 7.-plass i Ardeche. Hun deltok i både fellesstart og temporitt i VM, men kom ikke blant de tredve beste.

### 2020

Aalerud gikk over til Team Movistar før sesongen 2020, en sesong som ble sterkt preget av koronaviruspandemien. Hun tok 24.-plass under fellesstart VM i 2020, og ble ellers norsk mester på tempo og tok en 9.-plass i det bakkete endagsrittet Liège–Bastogne–Liège.

### 2021

I 2021-sesongen meldte flere ganger verdensmester Annemiek van Vleuten overgang til Aaleruds lag Movistar. Aalerud og van Vleuten syklet blant annet sammen i etapperittet Vuelta a Burgos, hvor van Vleuten ble nr. 2 og Aalerud nr. 5 sammenlagt.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | 30 km tempo | 2020, 2021 |
| Gull | Lagtempo | 2016 |
| Sølv | Fellesstart | 2017 |
| Sølv | 30 km tempo | 2019, 2022 |
| Bronse | Fellesstart | 2016 |
| Bronse | 30 km tempo | 2017 |

Referanser
----------

1. ↑   oppført som Katrine AALERUD, www.uci.org[Hentet fra Wikidata]
2. ↑  Cycling fever - *Riders Profile: Katrine Aalerud*, besøkt 27. september 2017.
3. ↑  ProCycling.no - *Van der Breggen sikret seg en ny stor seier*, besøkt 27. september 2017.
4. ↑  2017 UCI Road World Championships - *Women Elite Road Race* Arkivert 24. september 2017 hos Wayback Machine. besøkt 27. september 2017.
5. ↑  «Building the next generation: Move to Movistar means more than winning for Annemiek van Vleuten». *VeloNews.com*. 13. mai 2021. Besøkt 24. mai 2021.  Parameteren `|lang=` støttes ikke av malen. (hjelp)
6. ↑  Egil Svendsby (red.) *Sportsboken 2016*, s. 269. Vigmostad & Bjørke. ISBN 978-82-419-1334-0.
7. 1 2  Egil Svendsby (red.) *Sportsboken 2017*, s. 242-43. Vigmostad & Bjørke. ISBN 978-82-419-1487-4.
8. ↑  NM Tempo 2019 - resultater

Eksterne lenker
---------------

* (en) Katrine Aalerud – Olympics.com Rediger på Wikidata

* (en) Katrine Aalerud – Olympedia Rediger på Wikidata

* (en) Katrine Aalerud – UCI Rediger på Wikidata

* (en) Katrine Aalerud – ProCyclingStats Rediger på Wikidata

* (en) Katrine Aalerud – Cycling Archives Rediger på Wikidata

* (en) Katrine Aalerud – Cycling Quotient Rediger på Wikidata
* Profil hos Swix Rittranking Arkivert 28. september 2017 hos Wayback Machine.
* Profil hos Le Tour de France
* Profil hos CyclingFever